CELEX: 32014R0261
Language: lt
Date: 2014-03-14 00:00:00
Title: 2014 m. kovo 14 d. Tarybos įgyvendinimo reglamentas (ES) Nr. 261/2014, kuriuo įgyvendinama Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 4 dalis

15.3.2014   
            
            
               LT
            
            
               Europos Sąjungos oficialusis leidinys
            
            
               L 76/6
            
         
      TARYBOS ĮGYVENDINIMO REGLAMENTAS (ES) Nr. 261/2014
   2014 m. kovo 14 d.
   kuriuo įgyvendinama Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 4 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. rugpjūčio 1 d. Tarybos reglamentą (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (1), ypač į jo 11 straipsnio 4 dalį,
   kadangi:
   
               (1)
            
            
               2011 m. rugpjūčio 1 d. Taryba priėmė Reglamentą (ES) Nr. 753/2011;
            
         
               (2)
            
            
               2013 m. gegužės 31 d., birželio 27 d., rugsėjo24 d. ir spalio18 d. Jungtinių Tautų Saugumo Tarybos komitetas, įsteigtas pagal Saugumo Tarybos rezoliucijos 1988 (2011) 30 punktą, iš dalies pakeitė asmenų, grupių, įmonių ir subjektų, kuriems taikomos ribojamosios priemonės, sąrašą;
            
         
               (3)
            
            
               todėl Reglamento (ES) Nr. 753/2011 I priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 753/2011 I priedas iš dalies keičiamas, kaip nustatyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 14 d.
      
         
            Tarybos vardu
         
         
            Pirmininkas
         
         M. CHRISOCHOIDIS
         
      
   
   
      (1)  OL L 199, 2011 8 2, p. 1.
   
      PRIEDAS
      I.   Reglamento (ES) Nr. 753/2011 I priede išdėstytame sąraše su toliau nurodytais asmenimis susiję įrašai pakeičiami šiais įrašais:
      
      A.   Su Talibanu susiję asmenys
      
      
                  1.
               
               
                  
                     Fazl Rabi (alias
                     a) Fazl Rabbi, b) Fazal Rabi, c) Faisal Rabbi)
                  
                     Įtraukimo į sąrašą priežastys: aukštas pareigūnas Kunaro provincijoje Talibano režimo valdymo metu. Gimimo data: a) 1972 m., b) 1975 m. Gimimo vieta: a) Kohe Safi rajonas, Parvano provincija, Afganistanas, b) Kapisos provincija, Afganistanas, c) Nangarharo provincija, Afganistanas, d) Kabulo provincija, Afganistanas. Pilietybė: Afganistano. Kita informacija: a) atstovauja Haqqani tinklui, įsikūrusiam Afganistano ir Pakistano pasienio teritorijoje ir teikia jam finansinę bei logistinę paramą, b) Talibano finansų tarybos narys, c) vyko į užsienį rinkti lėšų Sirajuddin Jallaloudine Haqqani, Jalaluddin Haqqani, Haqqani tinklo ir Talibano vardu, d) manoma, kad yra Afganistano ir Pakistano pasienio teritorijoje. Įtraukimo į JT sąrašą data:2012 01 06.
               
            
                  2.
               
               
                  
                     Nasiruddin Haqqani (alias
                     a) Dr. Alim Ghair, b) Naseer Haqqani, c) Dr. Naseer Haqqani, d) Nassir Haqqani, e) Nashir Haqqani, f) Naseruddin)
                  
                     Adresas: Pakistanas. Gimimo data: apie 1970–1973 m. Gimimo vieta: Nekos rajonas, Paktikos provincija, Afganistanas. Pilietybė: Afganistano. Kita informacija: a)
                     Haqqani tinklo, kurio veiklos centras – Šiaurės Vaziristanas Pakistano federaliniu lygiu valdomose genčių teritorijose, vienas iš vadovų, b) Jalaluddin Haqqani sūnus, c) vyko į Saudo Arabiją ir Jungtinius Arabų Emyratus rinkti lėšų Talibanui. Įtraukimo į JT sąrašą data:2010 07 20.
                  
                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  
                  
                     Haqqani tinklas yra su Talibanu susijusi kovotojų grupė, kurios veiklos centras – Šiaurės Vaziristano rajonas Pakistano federaliniu lygiu valdomose genčių teritorijose. Jis yra sukilėlių veiksmų Afganistane priešakyje ir yra atsakingas už daug rezonansinių išpuolių. Haqqani tinklo vadovybę sudaro Jalaluddin Haqqani trys vyriausi sūnūs, vienas iš kurių – Nasiruddin Haqqani.
                  Nasiruddin Haqqani veikia kaip Haqqani tinklo emisaras ir daug laiko skiria lėšų rinkimui. 2004 m. Haqqani vyko į Saudo Arabiją kartu su vienu su Talibanu susijusiu asmeniu rinkti lėšų Talibanui. 2004 m. jis taip pat teikė lėšas kovotojams Afganistane, kad būtų sužlugdyti Afganistano prezidento rinkimai. Bent nuo 2005 m. iki 2008 m. Nasiruddin Haqqani rinko lėšas Haqqani tinklui įvairių lėšų rinkimui skirtų kelionių metu; be kita ko, šiuo tikslu jis 2007 m. reguliariai vyko į Jungtinius Arabų Emyratus, o 2008 m. įvyko lėšų rinkimui skirta kelionė į kitą Persijos įlankos valstybę. Pranešta, kad 2007 m. viduryje Haqqani turėjo tris pagrindinius finansavimo šaltinius: aukojamos lėšos iš Persijos įlankos regiono, prekyba narkotikais ir „Al Kaidos“ mokėjimai. 2009 m. pabaigoje Nasiruddin Haqqani gavo kelis šimtus tūkstančių dolerių iš su „Al Kaida“ susijusių asmenų Arabijos pusiasalyje; ši suma buvo skirta Haqqani tinklo veiklai.
               
            
                  3.
               
               
                  
                     Mohammad Aman Akhund (alias
                     a) Mohammed Aman, b) Mullah Mohammed Oman, c) Mullah Mohammad Aman Ustad Noorzai, d) Mullah Mad Aman Ustad Noorzai, e) Sanaullah)
                  
                     Gimimo data: 1970 m. Gimimo vieta: Bande Tumuro kaimas, Maivando rajonas, Kandaharo provincija, Afghanistanas. Kita informacija: a) 2011 m. – vyresnysis Talibano narys, atsakingas už finansų klausimus, įskaitant lėšų rinkimą vadovybės vardu, b) teikė logistinę paramą Talibano veiklai ir naudojo iš neteisėtos prekybos narkotikais gautas lėšas ginklams pirkti, c) buvo Talibano lyderio Mullah Mohammed Omar sekretorius ir pasiuntinys aukšto lygio Talibano susitikimuose, d) taip pat susijęs su Gul Agha Ishakzai, e) Talibano režimo valdymo metu priklausė artimai Mullah Mohammed Omar aplinkai. Įtraukimo į JT sąrašą data:2012 01 06.
               
            
                  4.
               
               
                  
                     Sangeen Zadran Sher Mohammad (alias
                     a) Sangin, b) Sangin Zadran, c) Sangeen Khan Zadran, d) Sangeen, e) Fateh, f) Noori)
                  
                     Titulas: a)
                     Maulavi (kitas rašybos variantas – Maulvi), b)
                     Mullah. Gimimo data: a) apie 1976 m., b) apie 1979 m. Gimimo vieta: Tang Stor Chelas, Ziruko rajonas, Paktikos provincija, Afganistanas. Pilietybė: Afganistano. Kita informacija: a) 2012 m. pabaigoje – Talibano šešėlinis gubernatorius Paktikos provincijoje, b) vyresnysis Haqqani tinklo vadas, c) Sirajuddin Lallaloudine Haqqani vyriausiasis pavaduotojas, d) priklauso Kharoti genčiai, e) pranešta, kad mirė 2013 m. rugsėjo mėn. Įtraukimo į JT sąrašą data:2011 08 16.
                  
                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  
                  Sangeen Zadran yra vienas iš sukilėlių vadų Paktikos provincijoje, Afganistane, ir vienas iš Haqqani tinklo vadovų. Haqqani tinklas (su Talibanu susijusi kovotojų grupuotė, veikianti Afganistano ir Pakistano pasienio teritorijoje) buvo sukilėlių veiksmų Afganistane priešakyje ir yra atsakingas už daug rezonansinių išpuolių. Zadran yra Haqqani tinklo vadovo Sirajuddin Haqqani vyriausiasis pavaduotojas.
                  Sangeen Zadran padeda vadovauti kovotojams vykdant išpuolius pietryčių Afganistane; manoma, kad jis planavo ir koordinavo užsieniečių kovotojų atvykimą į Afganistaną. Sangeen Zadran taip pat dalyvavo daugelyje išpuolių, kuriuose panaudoti savadarbiai sprogstamieji užtaisai.
                  Be šių išpuolių, Sangeen Zadran taip pat dalyvavo grobiant Afganistano ir užsienio piliečius Afganistano ir Pakistano pasienio regione.
               
            B.   Su Talibanu susiję subjektai ir kitos grupės ir įmonės
      
      
                  1.
               
               
                  
                     
                        Rahat Ltd
                     . (alias
                     a)
                     Rahat Trading Company, b)
                     Haji Muhammad Qasim Sarafi, c)
                     New Chagai Trading, d)
                     Musa Kalim Hawala)
                  
                     Adresas: a)Filialas Nr. 1: Room number 33, 5th Floor, Sarafi Market, Kandaharo miestas, Kandaharo provincija, Afganistanas, b)Filialas Nr. 2: Shop number 4, Azizi Bank, Haji Muhammad Isa Market, Wesh, Spin Boldak, Kandaharo provincija, Afganistanas, c)Filialas Nr. 3: Safaar Bazaar, Garmsero rajonas, Helmando provincija, Afganistanas, d)Filialas Nr. 4: Lashkar Gah, Helmando provincija, Afganistanas, e)Filialas Nr. 5: Gereshk rajonas, Helmando provincija, Afganistanas, f)Filialas Nr. 6: Zarandžo rajonas, Nimrūzo provincija, Afganistanas, g) Filialas Nr. 7: i) Dr. Barno Road, Kveta, Pakistanas, ii) Haji Mohammed Plaza, Tol Aram Road, prie Jamaluddin Afghani Road, Kveta, Pakistanas, iii) Kandahari Bazaar, Kveta, Pakistanas, h)Filialas Nr. 8: Chaman, Beludžistano provincija, Pakistanas, i)Filialas Nr. 9: Chaghi Bazaar, Chaghi, Beludžistano provincija, Pakistanas, j)Filialas Nr. 10: Zahedan, Zabulo provincija, Iranas. Kita informacija: a) Talibano vadovai naudojosi Rahat Ltd., kad pervestų lėšas, gautas iš išorės rėmėjų ir prekybos narkotikais, Talibano veiklai finansuoti 2011 m. ir 2012 m., b) savininkas – Mohammed Qasim Mir Wali Khudai Rahim, c) taip pat susijęs – Mohammad Naim Barich Khudaidad. Įtraukimo į JT sąrašą data:2012 11 21.
               
            II.   Reglamento (ES) Nr. 753/2011 I priedo sąraše pateiktas su toliau nurodytu asmeniu susijęs įrašas išbraukiamas.
      
      A.   Su Talibanu susiję asmenys
      
      
                  1.
               
               
                  
                     Badruddin Haqqani (alias Atiqullah).